PATVIRTINTA

UAB ,,Aukštaitijos vandenys” generalinio direktoriaus

 2014 m. gruodžio 22 d. įsakymu Nr. 123

**UAB „AUKŠTAITIJOS vandenys“**

**Supaprastintų viešųjų pirkimų TAISYKLĖS**

**TURINYS**

**I.BENDROSIOS NUOSTATOS**.................................................................................................................**2**

**II.Viešojo pirkimo komisija ir pirkimo organizatorius**..........................................**4**

**III. Pirkimo būdų pasirinkimo tvarka ir skelbimas**....................................................**4**

IV.PIRKIMO DOKUMENTŲ RENGIMAS, PAAIŠKINIMAI, TEIKIMAS.......................................7

V. REIKALAVIMAI PASIŪLYMŲ IR PARAIŠKŲ RENGIMUI........................................................8

**VI**. **PASIŪLYMO GALIOJIMO TERMINAS**.........................................................................................**9**

VII. Pasiūlymų galiojimo ir sutarties įvykdymo užtikrinimas..........................9

VIII. TECHNINĖ SPECIFIKACIJA.........................................................................................................9

IX. TIEKĖJŲ KVALIFIKACIJOS PATIKRINIMAS..........................................................................10

X. vokų su pasiūlymais atplėšimas.......................................................................................11

XI. Pasiūlymų nagrinėjimas ir vertinimas......................................................................12

XII. Pirkimo sutartis......................................................................................................................13

XIII. SUPAPRASTINTAS ATVIRAS KONKURSAS...........................................................................14

XiV. SUPAPRASTINTAS Ribotas konkursas...........................................................................15

XV. SUPAPRASTINTOS SKELBIAMOS DERYBOS..........................................................................15

XVI. SUPAPRASTINTOS NESKELBIAMOS DERYBOS..................................................................16

XVII. TIEKĖJŲ APKLAUSA .................................................................................................................18

XVIII. Ataskaitų Teikimas............................................................................................................20

XIX. Ginčų nagrinėjimo tvarka…..…………………………………………………………20

PRIEDAI.....................................................................................................................................................21

1. **BENDROSIOS NUOSTATOS**
2. UAB „Aukštaitijos vandenys“ (toliau tekste – perkančioji organizacija) supaprastintų viešųjų pirkimų taisyklės (toliau – Taisyklės) nustato perkančiosios organizacijos vykdomų prekių, paslaugų ir darbų supaprastintų viešųjų pirkimų (toliau – pirkimai) būdus ir jų procedūrų atlikimo tvarką, pirkimo dokumentų rengimo ir teikimo tiekėjams reikalavimus, ginčų nagrinėjimo procedūras.
3. Perkančiosios organizacijos Taisyklės parengtos vadovaujantis Lietuvos Respublikos viešųjų pirkimų įstatymu (Žin., 1996, Nr. [84-2000](http://www3.lrs.lt/pls/inter/dokpaieska.showdoc_l?p_id=30614); 2006, Nr. [4-102](http://www3.lrs.lt/pls/inter/dokpaieska.showdoc_l?p_id=268778), 2013, Nr. 112-5575; TAR 2014-10-03 įstatymas Nr. XII-1179) (toliau – Viešųjų pirkimų įstatymas) ir kitais pirkimus reglamentuojančiais teisės aktais.
4. Atlikdama supaprastintus pirkimus perkančioji organizacija vadovaujasi šiomis Taisyklėmis, Viešųjų pirkimų įstatymu, , Lietuvos Respublikos civiliniu kodeksu (Žin., 2000, Nr. [74-2262](http://www3.lrs.lt/pls/inter/dokpaieska.showdoc_l?p_id=107687)) (toliau – CK), kitais įstatymais ir juos įgyvendinančius teisės aktais.
5. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. priimant sprendimus dėl pirkimo dokumentų sąlygų, vadovaujamasi racionalumo principu.
6. Perkančioji organizacija prekių, paslaugų ir darbų supaprastintus pirkimus gali atlikti Viešųjų pirkimų įstatymo 84 straipsnyje nustatytais atvejais.
7. Perkančioji organizacija privalo
* įsigyti prekes, paslaugas ir darbus iš centrinės perkančiosios organizacijos arba per ją, kai centrinės perkančios organizacijos kataloge siūlomos prekės, paslaugos ar darbai atitinka perkančiosios organizacijos poreikius ir perkančioji organizacija negali jų atlikti efektyvesniu būdu racionaliai naudodama tam skirtas lėšas. ;
* perkančioji organizacija privalo motyvuoti savo sprendimą neatlikti centrinės perkančios organizacijos kataloge siūlomų prekių, paslaugų ar darbų pirkimo ir saugoti tai patvirtintą dokumentą su kitais pirkimo dokumentais VPĮ str. nustatyta tvarka.;
* Centrinės pirkimo organizacijos prašymu teikti informaciją dėl jų poreikio pirkti naudojantis elektroniniu katalogu.
1. Atskiru naujai statomų objektų pirkimu laikyti atskiro statinio bei jo funkcionavimą užtikrinančių infrastruktūros objektų (inžinerinių tinklų ir įrenginių, teritorijos tvarkymo elementų ir pan.) statybos darbų pirkimą per visą šių darbų atlikimo laikotarpį. Esamų statinių, inžinerinių tinklų rekonstrukcijos ar remonto darbų savarankiškais objektais laikomi objektai, kurie turės atskirą projektinę dokumentaciją, defektinį aktą ir pan.
2. Perkančiosios organizacijos vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Perkančioji organizacija gali reikalauti, kad, ūkio subjektų jungtinės grupės pasiūlymą (projektą) pripažinus geriausiu ir perkančiajai organizacijai pasiūlius pasirašyti viešojo pirkimo–pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį.
3. Supaprastinto pirkimo pradžią, pabaigą, pirkimo procedūrų nutraukimą reglamentuoja Viešųjų pirkimų įstatymo 7 straipsnis. Perkančioji organizacija, gavusi Viešųjų pirkimų tarnybos sutikimą, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Viešųjų pirkimų tarnybos sutikimas nereikalingas nutraukiant mažos vertėspirkimo procedūras.
4. Atlikdama supaprastintus pirkimus perkančioji organizacija atsižvelgia į visuomenės poreikius socialinėje srityje, siekia paskatinti smulkaus ir vidutinio verslo subjektų dalyvavimą pirkimuose, vadovaujasi Viešųjų pirkimų įstatymo 91 straipsnio nuostatomis. Bendrovė gali neskirti 5% visų supaprastintų pirkimų vertės iš 91 str. minėtų įmonių, kai bendrovei reikalingų prekių šios įmonės negamina, paslaugų neteikia ar darbų neatlieka
5. Bendrovė einamaisiais biudžetiniais metais pagal LR VPĮ privalo sudaryti viešųjų pirkimų vykdymo planus, kasmet iki kovo 15 d. skelbti apie planuojamus tais metais atlikti viešuosius pirkimus CVPIS ir savo tinklapyje.
6. Taisyklėse naudojamos sąvokos:
	1. **alternatyvus pasiūlymas** – pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos;
	2. **tiekėjų apklausa** – supaprastinto pirkimo būdas, kai perkančioji organizacija, atliekant mažos vertės pirkimus raštu arba žodžiu, kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio dalyvio;
	3. **kvalifikacijos patikrinimas** – procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus;
	4. **tiekėjų apklausos pažyma** – perkančiosios organizacijos nustatytos formos dokumentas, perkančiosios organizacijos vadovo nustatytais mažos vertės pirkimo atvejais pildomas pirkimų organizatoriaus ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams;
	5. **numatomo pirkimo** **vertė** (toliau – pirkimo vertė) – perkančiosios organizacijos numatomų sudaryti pirkimosutarčių vertė, skaičiuojama imant visą mokėtiną sumą be pridėtinės vertės mokesčio, įskaitant visas sutarčių pasirinkimo ir pratęsimo galimybes. Kai perkančioji organizacija numato prizus ir (ar) kitas išmokas kandidatams ar dalyviams, ji apskaičiuodama numatomo pirkimo vertę turi į tai atsižvelgti. Pirkimo vertė skaičiuojama pirkimo pradžiai, atsižvelgiant į visas to paties tipo prekių ar paslaugų arba tam pačiam objektui skirtas darbų pirkimo sutarčių vertes;
	6. **pirkimų organizatorius**–perkančiosios organizacijos vadovo paskirtasvalstybės tarnautojas ar darbuotojas, dirbantis pagal darbo sutartį, kuris perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Viešojo pirkimo komisija (toliau – Komisija);
	7. **supaprastintas atviras konkursas**–supaprastinto pirkimo būdas, kai kiekvienas suinteresuotas tiekėjas gali pateikti pasiūlymą;
	8. **supaprastintas ribotas konkursas**– supaprastinto pirkimo būdas,kaiparaiškas dalyvauti konkurse gali pateikti visi norintys konkurse dalyvauti tiekėjai, opasiūlymus konkursui – tik perkančiosios organizacijos pakviesti kandidatai;
	9. **supaprastintos skelbiamos derybos** – supaprastinto pirkimo būdas, kai paraiškas dalyvauti derybose gali pateikti visi tiekėjai, o perkančioji organizacija konsultuojasi su visais ar atrinktais kandidatais ir su vienu ar keliais iš jų derasi dėl pirkimo sutarties sąlygų;
	10. **supaprastintas projekto konkursas** – supaprastinto pirkimo būdas, kai perkančiajai organizacijai suteikiama galimybė įsigyti konkursui pateiktą ir vertinimo komisijos (žiuri) išrinktą planą ar projektą (teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingų ar panašaus pobūdžio paslaugų). Konkurso dalyviams gali būti skiriami prizai ar piniginės išmokos, kurios kompensuotų bent dalį išlaidų, patirtų rengiant pasiūlymus, siekiant paskatinti kuo daugiau dalyvių pateikti kokybiškus pasiūlymus.
7. Kitos Taisyklėse vartojamos pagrindinės sąvokos yra apibrėžtos Viešųjų pirkimų įstatyme.
8. Pasikeitus Taisyklėse minimiems teisės aktams, taikomos aktualios tų teisės aktų nuostatos.
9. Vadovaujantis šiomis Taisyklėmis Bendrovė pirkimus vykdo:
	1. atviro konkurso,
	2. riboto konkurso,
	3. skelbiamų derybų,
	4. neskelbiamų derybų.
	5. tiekėjų apklausos būdu.
10. Viešojo pirkimo komisija ir pirkimo organizatorius
11. Pirkimo procedūras organizuoja ir vykdo sudarytos viešojo pirkimo Komisijos (toliau tekste - Komisija), vadovaudamasi šiomis Taisyklėmis ir Komisijos darbo reglamentu, LR VPĮ, kitais poįstatyminiais teisės aktais, reglamentuojančiais viešuosius pirkimus, išskyrus atvejus, kai pirkimus vykdo pirkimų organizatorius.
12. Komisija sudaroma bei jos sudėtis keičiama Bendrovės generalinio direktoriaus sprendimu. Konkrečiam pirkimo atvejui komisija gali būti paskirta atskiru Bendrovės generalinio direktoriaus įsakymu.
13. Bendrovės generalinio direktoriaus įsakymu komisija gali būti paskirta vykdyti mažqs vertės pirkimus.
14. Komisija sudaroma iš ne mažiau kaip 3 asmenų, kurie turi būti nepriekaištingos reputacijos, pirkimų vykdymo ypatumus išmanantys Bendrovės darbuotojai ar kiti fiziniai asmenys. Komisijos pirmininku turi būti Bendrovės darbuotojas. Bendrovė turi teisę kviesti ekspertus pasiūlymams nagrinėti ir vertinti.
15. Komisijos nariai privalo būti nešališki tiekėjų (rangovų) atžvilgiu, su tiekėjais (rangovais) nesusiję artimos giminystės ar svainystės ryšiais, neturėti turtinių interesų tiekėjų (rangovų) įmonėse.
16. Komisijos narys ir ekspertas gali dalyvauti Komisijos darbe tik pasirašęs nešališkumo deklaraciją ir konfidencialumo pasižadėjimą.
17. Pirkimų organizatorius(iai) vykdo mažos vertės prekių, paslaugų ir darbų pirkimus.

Bendrovės generalinio direktoriaus įsakymu organizatoriui(iams) gali būti pavedama organizuoti ir vykdyti pirkimus ir kitais šiuose Taisyklėse numatytais būdais.

1. Pirkimo būdų pasirinkimo tvarka ir skelbimas
2. Pirkimo būdą nustato, atsižvelgiant į pirkimo vertę, pirkimo organizatorius arba pirkimų komisija. Bendrovės generalinis direktorius turi teisę atskirais atvejais nustatyti pirkimo būdą ir pavesti pirkimą atlikti pirkimų organizatoriui arba komisijai, neatsižvelgiant į šiomis Taisyklėmis nustatytas vertes.
3. Perkančioji organizacija skelbia apie kiekvieną supaprastintą pirkimą, išskyrus Taisyklių 25 straipsnyje nustatytus atvejus. Apie pirkimus skelbiama CVP IS.
4. Perkančioji organizacija savo tinklalapyje informuoja apie kiekvieną mažos vertės pirkimą nurodydama:
* Apie pradedamą pirkimą: pirkimo objektą, pirkimo būdą ir jo pasirinkimo priežastis;
* Apie nustatytą laimėtoją ir ketinamą sudaryti pirkimo sutartį – pirkimo objektą, numatomą pirkimo sutarties kainą, laimėjusio dalyvio pavadinimą, jo pasirinkimo priežastis ir, jeigu žinoma, pirkimo sutarties įsipareigojimo dalį, kuriai laimėtojas ketina pasitelkti subrangovus, subtiekėjus ar subteikėjus;
* Apie sudarytą pirkimo sutartį – pirkimo objektą, pirkimo sutarties kainą, laimėjusio dalyvio pavadinimą ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus.
1. Apie supaprastintą pirkimą viešai gali būti neskelbiama:
	1. kai, vykdant pirkimą, apie kurį buvo viešai skelbta, nebuvo gauta nė vieno pasiūlymo;
	2. kai, vykdant pirkimą, apie kurį buvo viešai skelbta, visi gauti pasiūlymai neatitiko nustatytų reikalavimų arba buvo pasiūlytos per didelės perkančiajai organizacijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus;
	3. dėl įvykių, kurių perkančioji organizacija negalėjo numatyti iš anksto, būtina skubiai įsigyti reikalingų prekių, paslaugų ar darbų;
	4. vykdomi mažos vertės pirkimai, atliekami tiekėjų apklausos būdu, vykdomos neskelbiamos derybos;
	5. kai prekes, paslaugas ar darbus dėl techninių, meninių ar kitų objektyvių priežasčių gali suteikti ar atlikti tik konkretus tiekėjas;
	6. perkančioji organizacija pagal ankstesnę sutartį iš tam tikro tiekėjo pirko prekių ar paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugiomis, ir jeigu ankstesnieji pirkimai buvo efektyvūs, iš esmės nesikeičia prekių ir paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jei papildomai perkamų prekių ir paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;
	7. kai prekės ir paslaugos perkamos naudojant reprezentacinėms išlaidoms skirtas lėšas;
	8. kai perkamos perkančiosios organizacijos darbuotojų mokymo paslaugos, reklamos ar informacijos sklaidos paslaugos, teisinės-konsultacinės paslaugos, laikraščių, žurnalų ir kitų periodinių leidinių prenumeratos paslaugos, pašto paslaugos, archyvų ir bibliotekų dokumentai, licencijos naudotis informacinėmis bazėmis ir/ar programine įranga, keleivių pervežimo oro, sausumos ir vandens transportu paslaugos, viešbučių ir restoranų (maitinimo įstaigų) paslaugos, geriamojo vandens, nuotekų, nuotekų dumblo, grunto sudėties, savybių ir kokybės nustatymo bei kitos panašios paslaugos;
	9. prekių biržoje perkamos kotiruojamos prekės;
	10. jeigu ypač palankiomis sąlygomis prekės perkamos iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;
	11. prekės perkamos iš valstybės rezervo;
	12. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugas;
	13. perkamos ekspertų, komisijų, komitetų, tarybų narių teikiamos nematerialaus pobūdžio (intelektualinės) paslaugos;
	14. kai egzistuoja trumpalaikės aplinkybės, suteikiančios galimybę reikalingas prekes ar paslaugas įsigyti už mažesnę nei rinkos kaina;
	15. kai perkamos darbuotojų sveikatos priežiūros paslaugos (pažymų, įvykus nelaimingiems atsitikimams gavimas iš tos sveikatos priežiūros centro, kuriame buvo suteikta pirmoji medicininė pagalba, darbuotojų sveikatos medicininiai patikrinimai, darbuotojų skiepijimo paslaugos ir pan.) bei medikamentai, skirti pirmajai pagalbai suteikti;
	16. kai perkamos valstybinių monopolininkų parduodamos prekės ir teikiamos paslaugos;
	17. perkant prekes ir/ar paslaugas, kai pirkimo išdavoje su tiekėju sudaroma autorinė sutartis;
	18. išlaidos susijusios su dalyvavimu parodose (parodų bilietai, parodų dalyvių mokesčiai, ekspozicijas vietos nuoma ir kitos išlaidos);
	19. kai perkamos techninio projekto, darbo projekto ar techninio darbo projekto autorinės priežiūros paslaugos;
	20. dėl aplinkybių, kurių nebuvo galima numatyti, paaiškėjo, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;
	21. iš esamo tiekėjo perkamos naujos paslaugos ar darbai, tokie pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.
2. Perkančioji organizacija atlikdama supaprastintą neskelbiamą pirkimą žemiau nurodytais atvejais ir priėmusi sprendimą dėl laimėjusio pasiūlymo privalo paskelbti informacinį pranešimą viešųjų pirkimų tarnybos nustatyta tvarka, o pirkimo sutartį sudaryti ne anksčiau kaip po 5 darbo dienų nuo informacinio pranešimo paskelbimo dienos:
3. kai, vykdant pirkimą, apie kurį buvo viešai skelbta, nebuvo gauta nė vieno pasiūlymo;
4. kai, vykdant pirkimą, apie kurį buvo viešai skelbta, visi gauti pasiūlymai neatitiko nustatytų reikalavimų arba buvo pasiūlytos per didelės perkančiajai organizacijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus;
5. perkančioji organizacija pagal ankstesnę sutartį iš tam tikro tiekėjo pirko prekių ar paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ir paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jei papildomai perkamų prekių ir paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;
6. kai prekių biržoje perkamos kotiruojamos prekės;
7. jeigu ypač palankiomis sąlygomis prekės perkamos iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;
8. prekės perkamos iš valstybės rezervo;
9. kai perkamos licencijos naudotis bibliotekiniais dokumentais ar duomenų (informacinėmis) bazėmis;
10. kai perkamos mokslo ir studijų institucijų mokslo, studijų programų, meninės veiklos, taip pat šių institucijų steigimo ekspertinio vertinimo paslaugos;
11. perkančioji organizacija gali paskelbti pranešimą dėl savanoriško *ex ante* skaidrumo, kai vykdomas supaprastintas pirkimas dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba. Tokiu atveju perkančioji organizacija neprivalo skelbti informacinio pranešimo, kaip nurodyta Taisyklų 27 straipsnyje.
12. Perkančioji organizacija skelbimą apie supaprastintą pirkimą, informacinį pranešimą apie sprendimą pirkti prekes, paslaugas ar darbus nepaskelbus apie pirkimą, taip pat 26 straipsnio 9 punkte nurodytą pranešimą dėl savanoriško *ex ante* skaidrumo, kuriuos pagal Taisykles numatyta paskelbti viešai, skelbia Centrinėje viešųjų pirkimų informacinėje sistemoje (toliau – CVP IS), o pranešimus dėl savanoriško *ex ante* skaidrumo – ir Europos Sąjungos oficialiajame leidinyje.
13. Skelbimai, informaciniai pranešimai ir pranešimai dėl savanoriško *ex ante* skaidrumo gali būti papildomai skelbiami perkančiosios organizacijos tinklalapyje, kitur internete, leidiniuose ar kitomis priemonėmis.
14. Skelbimai Viešųjų pirkimų tarnybai teikiami Viešųjų pirkimų tarnybos nustatyta tvarka.

1. PIRKIMO DOKUMENTŲ RENGIMAS, PAAIŠKINIMAI, TEIKIMAS
2. Pirkimo dokumentai rengiami lietuvių kalba, juose nurodoma:
3. pasiūlymų rengimo reikalavimai;
4. tiekėjų kvalifikacijai keliami reikalavimai (tiekėjų kvalifikacija gali būti netikrinama vykdant mažos vertės pirkimus);
5. tiekėjų kvalifikacijos vertinimo tvarka ir kokie tiekėjų kvalifikaciją patvirtinantys dokumentai turi būti pateikti;
6. reikalavimas, kad tiekėjas savo pasiūlyme nurodytų, kokius subrangovus, subtiekėjus ar subteikėjus ir kokiai pirkimo daliai jis ketina juos pasitelkti;
7. prekių, paslaugų ir darbų pavadinimai, perkamų prekių kiekis, paslaugų apimtis ir pobūdis, prekių tiekimo, paslaugų teikimo ar darbų atlikimo terminai; kai neįmanoma numatyti konkretaus kiekio, nurodomas preliminarus kiekis;
8. techninė specifikacija, kuri rengiama vadovaujantis VPĮ 25 straipsnyje nustatytais reikalavimais;
9. pagrindiniai darbai, kuriuos privalės atlikti tiekėjas tuo atveju, jeigu darbų pirkimo sutarčiai vykdyti bus pasitelkiami subrangovai
10. pasiūlymų vertinimo kriterijai ir sąlygos;
11. siūlomos pasirašyti pirkimo sutarties sąlygos, taip pat sutarties projektas, jeigu jis yra parengtas;
12. pasiūlymo galiojimo ir sutarties įvykdymo užtikrinimo reikalavimai;
13. informacija, ar leidžiama pateikti pasiūlymus parduoti tik dalį prekių, paslaugų ar darbų, šios dalies (dalių) apibūdinimas;
14. informacija, ar leidžiama pateikti alternatyvius pasiūlymus, šių pasiūlymų reikalavimai;
15. informacija, kaip turi būti apskaičiuota ir išreikšta pasiūlymuose nurodoma pirkimo kaina. Į kainą turi būti įskaityti visi mokesčiai.
16. pasiūlymų pateikimo terminas, vieta ir būdas, įskaitant informaciją ar pasiūlymas pateikiamas elektroninėmis priemonėmis;
17. Būdai, kuriais tiekėjas gali prašyti pirkimo dokumentų paaiškinimų, sužinoti, ar perkančioji organizacija ketina rengti dėl to susitikimą su tiekėjais, taip pat būdai, kuriais perkančioji organizacija savo iniciatyva gali paaiškinti (patikslinti) pirkimo dokumentus;
18. data, iki kada turi galioti pasiūlymas;
19. vokų su pasiūlymais atplėšimo vieta, data, valanda ir minutės;
20. vokų su pasiūlymais atplėšimo ir pasiūlymų nagrinėjimo procedūros;
21. informacija apie atidėjimo termino taikymą, ginčų nagrinėjimo tvarką;
22. kita informacija ir reikalavimai, kurie yra būdingi konkrečiam pirkimui.
23. Pirkimo dokumentų sudėtinė dalis yra skelbimas apie pirkimą. Perkančioji organizacija skelbime esančios informacijos kituose pirkimo dokumentuose vėliau papildomai gali neteikti.
24. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija nupirkti tai, ko reikia.

 Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.

1. Pirkimo dokumentuose perkančioji organizacija neturi teisės reikalauti tiekėjo dokumentų ar informacijos apie tiekėjo kvalifikaciją, kurie pagal LR valstybės informavimo išteklių valdymo įstatymą ar kitus teisės aktus yra neatlyginamai prieinami LR registruose, valstybės informacinėse sistemose ir kitose informacinėse sistemose.
2. Prekių, darbų arba paslaugų aprašymuose, techniniuose reikalavimuose, planuose, brėžiniuose, eskizuose turi būti nurodomas arba Europos standartą perimantis Lietuvos standartas, arba Europos standartas, o jeigu nėra šių standartų – tarptautinis standartas arba lygiavertis norminis aktas. Bendrovė neturi teisės atmesti pasiūlymą dėl to, kad siūlomos prekės, paslaugos ar darbai neatitinka nurodyto standarto, jeigu tiekėjas savo pasiūlyme įrodo, kad jo pasiūlyti sprendimai yra lygiaverčiai ir atitinka keliamus techninius reikalavimus.
3. Pirkimo dokumentai tiekėjams turi būti teikiami nuo skelbimo apie supaprastintą pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Kai pirkimo dokumentai skelbiami CVP IS, papildomai jie neteikiami.
4. Tiekėjas gali paprašyti, kad perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Perkančioji organizacija į gautą prašymą atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos.
5. Nesibaigus pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus, tikslinant ir paskelbtą informaciją. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos visiems tiekėjams (rangovams).
6. Jeigu pirkimo dokumentus paaiškinusi (patikslinusi) perkančioji organizacija jų negali pateikti Taisyklių 36 ar 37 straipsnyje nustatytais terminais, ji privalo pratęsti pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus.
7. Pirkimo dokumentai ir visi pirkimo dokumentų paaiškinimai tiekėjams (rangovams) pateikiami CVP IS arba įteikiami asmeniškai, siunčiami registruotu laišku, elektroniniu paštu arba faksu.
8. **REIKALAVIMAI PASIŪLYMŲ IR PARAIŠKŲ RENGIMUI**
9. Pirkimo dokumentuose nustatant pasiūlymų (projektų) ir paraiškų rengimo ir pateikimo reikalavimus, turi būti nurodyta, kad:
	1. pasiūlymas (projektas) ir paraiška turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis teikiamas pasiūlymas (projektas) ar paraiška – pateikti su saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus;
	2. ne elektroninėmis priemonėmis teikiami pasiūlymai turi būti pateikiami pirkimo dokumentuose nurodytu būdu.
	3. jeigu perkančioji organizacija numato pasiūlymus vertinti pagal ekonomiškai naudingiausio pasiūlymo vertinimo kriterijų, vertinant ekspertinių vertinimų metodais, – tiekėjai pasiūlymo kainą turi pateikti viename užklijuotame voke, o likusias pasiūlymo dalis (techninius pasiūlymo duomenis ir kitą informaciją bei dokumentus) – kitame užklijuotame voke. Šie abu vokai turi būti įdėti į bendrą voką, jis taip pat užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (nurodoma pasiūlymų pateikimo termino pabaiga). Reikalavimas pasiūlymą pateikti dviejuose vokuose netaikomas pirkimą atliekant skelbiamų derybų būdu ar apklausos būdu, kai pirkimo metu gali būti deramasi dėl pasiūlymo sąlygų;
	4. ne elektroninėmis priemonėmis supaprastintam projekto konkursui teikiami projektai pateikiami užklijuotoje pakuotėje su ant pakuotės užrašytu projekto devizu. Kartu su projektu pateikiamas atskiras užklijuotas vokas su užrašytu tuo pačiu devizu. Voke turi būti įdėtas projekto devizo šifras – tiekėjo pavadinimas, kodas, buveinės adresas, telefono bei fakso numeriai ir projekto galiojimo užtikrinimo dokumentai (jeigu buvo reikalaujama). Supaprastinto atviro projekto konkurso atveju į šį voką įdedami tiekėjų kvalifikaciją patvirtinantys dokumentai;
	5. pasiūlymo (atskirų pasiūlymo dalių) lapai turi būti sunumeruoti, susiūti ir neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutinio lapo antroje pusėje pasirašo tiekėjas arba jo įgaliotas asmuo, (nurodoma pasirašančiojo asmens vardas, pavardė ir pareigos, pasiūlymo lapų skaičius). Pasiūlymo galiojimo užtikrinimą patvirtinantis dokumentas neįsiuvamas ir nenumeruojamas.
10. Pirkimo dokumentuose nustatant pasiūlymų (projektų) ir paraiškų rengimo ir pateikimo reikalavimus, nurodoma, kad tiekėjas gali pateikti tik vieną pasiūlymą (pasiūlymą kiekvienai pirkimo daliai), išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimas suskirstytas į atskiras dalis, kurių kiekvienai numatoma sudaryti atskirą pirkimo sutartį, pagrįstais atvejais gali būti nurodyta, kad tiekėjas gali teikti pasiūlymą tik vienai ar kelioms, ar visoms pirkimo dalims. Pirkimo dokumentuose nustatomas pasiūlymų pateikimo terminas negali dirbtinai riboti tiekėjų galimybių dalyvauti pirkime, jis turi būti pagrįstas ir pakankamas tam, kad tiekėjai galėtų parengti ir pateikti pasiūlymą. Terminas pradedamas skaičiuoti nuo kitos dienos, kai kvietimas dalyvauti pirkime buvo paskelbtas ar išsiųstas tiekėjams. Šis terminas negali būti trumpesnis kaip 7 darbo dienos nuo paskelbimo apie pirkimą CVPIS dienos. Kitais atvejais pasiūlymų pateikimo terminus nustato pati Komisija arba pirkimų organizatorius.
11. **PASIŪLYMO GALIOJIMO TERMINAS**
12. Pasiūlymų galiojimo terminas nustatomas pirkimo dokumentuose.
13. Jei tiekėjo (rangovo) pasiūlyme jo galiojimo laikas nenurodytas, laikoma, kad jis galioja pirkimo dokumentuose nurodytą laiką.
14. Perkančioji organizacija gali pareikalauti, kad pasiūlymo galiojimas būtų užtikrinamas. Užtikrinimo laikas turi būti ne trumpesnis kaip pasiūlymo galiojimo laikas.
15. Perkančioji organizacija gali reikalauti kad pirkimo sutarties (išskyrus šiose Taisyklėse nustatytais žodinės sutarties atvejais) įvykdymas būtų užtikrinamas LR Civilinio kodekso nustatytais prievolių užtikrinimo būdais.
16. **Pasiūlymų galiojimo ir sutarties įvykdymo užtikrinimas**
17. Perkančioji organizacija gali pareikalauti, kad pasiūlymo galiojimas būtų užtikrinamas. Užtikrinimo laikas turi būti ne trumpesnis kaip pasiūlymo galiojimo laikas.
18. Perkančioji organizacija gali reikalauti kad pirkimo sutarties (išskyrus šiose Taisyklėse nustatytais žodinės sutarties atvejais) įvykdymas būtų užtikrinamas LR Civilinio kodekso nustatytais prievolių užtikrinimo būdais.
19. Pirkimo dokumentuose gali būti nurodyta, kad tiekėjas turi teisę iki galutinio pasiūlymų pateikimo termino pakeisti arba atšaukti savo pasiūlymą neprarasdamas pasiūlymo galiojimo užtikrinimo, jeigu yra reikalaujama jį pateikti.
20. Perkančioji organizacija negali atmesti pasiūlymo galiojimo užtikrinimo ir pirkimo sutarties įvykdymo užtikrinimo remdamasi tuo, kad šiuos užtikrinimus suteikė ne Lietuvos Respublikos ūkio subjektas, jeigu toks pasiūlymo galiojimo užtikrinimas ir pirkimo sutarties įvykdymo užtikrinimas bei jį suteikęs ūkio subjektas atitinka pirkimo dokumentuose nustatytus reikalavimus.
21. **TECHNINĖ SPECIFIKACIJA**
22. Atliekant supaprastintus pirkimus, techninė specifikacija rengiama vadovaujantis Viešųjų pirkimų įstatymo 25 straipsnio nuostatomis. Perkančioji organizacija, atlikdama mažos vertės pirkimus, gali nesivadovauti Viešųjų pirkimų įstatymo 25 straipsnyje nustatytais reikalavimais, tačiau bet kuriuo atveju ji turi užtikrinti Viešųjų pirkimų įstatymo 3 straipsnyje nurodytų principų laikymąsi.
23. Techninė specifikacija nustatoma nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu.
24. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip ....“, „ne mažiau kaip ....“) arba reikšmių diapazonais („nuo ... iki ...“). Tik pagrįstais atvejais reikšmės gali būti nurodomos tiksliai („turi būti lygu ...“).
25. Jeigu kartu su paslaugomis perkamos prekės ir (ar) darbai, su prekėmis – paslaugos ir (ar) darbai, o su darbais – prekės ir (ar) paslaugos, techninėje specifikacijoje atitinkamai nustatomi reikalavimai ir kartu perkamoms prekėms, darbams ar paslaugoms.
26. Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimami, vertinant mažiausios kainos kriterijumi.
27. Rengiant techninę specifikaciją, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai pirkimo objektai yra priimtini, įrašant žodžius „arba lygiavertis“.
28. Perkančioji organizacija turi teisę pareikalauti, kad tiekėjas pateiktų valstybės ar savivaldybės institucijų išduotus dokumentus tam, kad įsitikintų, jog tiekėjo siūlomos prekės, paslaugos ar darbai atitinka teisės aktų privalomuosius reikalavimus. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas ar paprašyti tiekėjo leidimo apžiūrėti pirkimo objektą.
29. **TIEKĖJŲ KVALIFIKACIJOS PATIKRINIMAS**
30. Perkančioji organizacija turi išsiaiškinti, ar tiekėjas yra kompetentingas, patikimas ir pajėgus įvykdyti pirkimo sąlygas, todėl ji turi teisę skelbime apie pirkimą ar kituose pirkimo dokumentuose nustatyti minimalius kandidatų ar dalyvių kvalifikacijos reikalavimus ir pareikalauti, kad kandidatai ar dalyviai pateiktų pirkimo dokumentuose nurodytą informaciją ir kvalifikaciją patvirtinančius dokumentus.
31. Pirkimo dokumentuose turi būti nustatyti pagrįsti reikalavimai tiekėjų (rangovų) kvalifikacijai. Šie reikalavimai negali dirbtinai riboti konkurencijos tarp tiekėjų ar nepagrįstai sudaryti sąlygas dalyvauti pirkime tik konkretiems tiekėjams (rangovams).
32. Jeigu kandidatas ar dalyvis pateikė netikslius ar neaiškius duomenis apie savo kvalifikaciją, perkančioji organizacija, nepažeisdama viešųjų pirkimų principų, privalo prašyti, kad kandidatas ar dalyvis šiuos duomenis per perkančiosios organizacijos nustatytą protingą terminą papildytų arba paaiškintų.
33. Perkančioji organizacija turi atmesti kandidato ar dalyvio paraišką ar pasiūlymą, jeigu jo kvalifikacija neatitinka pirkimo dokumentuose nustatytų minimalių kvalifikacijos reikalavimų arba jei kandidatas arba dalyvis perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją.
34. Perkančioji organizacija gali netikrinti tiekėjų kvalifikacijos šiais atvejais:
	1. Kai vykdomas mažos vertės pirkimas;
	2. Kai vykdomas neskelbiamas supaprastintas pirkimas, kurio vertė viršija nustatytą mažos vertės pirkimų vertę;
	3. kai pateikti pasiūlymą kviečiamas tik vienas tiekėjas.
35. **vokų su pasiūlymais atplėšimas**
36. Pasiūlymai turi būti priimami laikantis pirkimo dokumentuose nurodytos tvarkos. Pavėluotai gauti vokai su pasiūlymais neatplėšiami ir grąžinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejonių dėl pasiūlymų slaptumo vokuose pateikti pasiūlymai nepriimami ir grąžinami juos pateikusiems tiekėjams.
37. Vokus su pasiūlymais atplėšia supaprastintą pirkimą atliekanti Komisija arba pirkimų organizatorius.
38. Vokai su pasiūlymais atplėšiami Komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Pradinis susipažinimas su elektroninėmis priemonėms gautais pasiūlymais prilyginamas vokų atplėšimui. Posėdžio diena ir valanda turi sutapti su pasiūlymų pateikimo termino pabaiga.
39. Atplėšus voką, skelbiamas tiekėjo (rangovo) pavadinimas, pasiūlymo kaina. Vertinant pagal ekonomiškai naudingiausią pasiūlymą, turi būti skelbiami tie duomenys, pagal kuriuos pasiūlymas vertinamas.
40. Vokų su pasiūlymais atplėšimo procedūra nevykdoma, kai pirkimą vykdomi mažos vertės pirkimai.
41. Vokų atplėšimo procedūroje, išskyrus supaprastintų derybų būdu, turi teisę dalyvauti visi pasiūlymus pateikę tiekėjai arba jų įgalioti atstovai.
42. Jeigu pasiūlymai vertinami pagal ekonomiškai naudingiausio pasiūlymo vertinimo kriterijų arba riboto konkurso atveju, vokai su pasiūlymais (išskyrus supaprastintų derybų atvejį) turi būti atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje – vokai, kuriuose nurodytos kainos. Antras posėdis gali įvykti tik tada, kai Komisija patikrina, ar pateiktų pasiūlymų techniniai duomenys bei tiekėjų kvalifikacija atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis ir tiekėjų kvalifikaciją. Apie šio patikrinimo ir įvertinimo rezultatus Komisija raštu praneša visiems tiekėjams, kartu nurodydama antro vokų su pasiūlymais atplėšimo posėdžio laiką ir vietą. Jeigu Komisija, patikrinusi ir įvertinusi pirmame voke tiekėjo pateiktus duomenis atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais.
43. Vokus atplėšia vienas iš Komisijos narių pasiūlymus pateikusių bei dalyvaujančių Komisijos posėdyje tiekėjų ar jų atstovų akivaizdoje. Vokai atplėšiami ir tuo atveju, jei į šį posėdį tiekėjas ar jo atstovas neatvyksta.
44. Vokų su pasiūlymais atplėšimo metu Komisija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti Komisijos pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.
45. Atplėšus voką, pasiūlymo paskutinio lapo antroje pusėje pasirašo posėdyje dalyvaujantys Komisijos nariai.
46. Vokų su pasiūlymais, kuriuose yra techniniai pasiūlymo duomenys, atplėšimo procedūroje dalyvaujantiems tiekėjams ar jų atstovams skelbiamas pasiūlymą pateikusio tiekėjo pavadinimas, pagrindinės techninės pasiūlymo charakteristikos ir pranešama, ar yra pateiktas pasiūlymo galiojimo užtikrinimas (jei jo reikalaujama), ar pateiktas pasiūlymas yra susiūtas, sunumeruotas ir paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymą sudarančių lapų skaičius. Jeigu pageidauja nors vienas vokų su pasiūlymais atplėšimo procedūroje dalyvaujantis tiekėjas ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus.
47. Vokų su pasiūlymais, kuriuose nurodytos kainos, atplėšimo procedūroje dalyvaujantiems tiekėjams ar jų atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina. Tuo atveju kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
48. Tais atvejais, kai pasiūlymas vertinamas pagal mažiausios kainos kriterijų, vokų su pasiūlymais atplėšimo procedūroje dalyvaujantiems tiekėjams ar jų atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina, ir pranešama, ar yra pateiktas pasiūlymo galiojimo užtikrinimas (jei jo reikalaujama), ar pateiktas pasiūlymas yra susiūtas, sunumeruotas ir paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymą sudarančių lapų skaičius. Tuo atveju kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
49. Apie vokų su pasiūlymais atplėšimo procedūrų metu paskelbtą informaciją raštu gali būti pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja raštu.
50. Komisija vokų atplėšimo procedūros rezultatus įformina protokolu.
51. Pateiktų pasiūlymų tolesnes nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams nedalyvaujant.

**XI. Pasiūlymų nagrinėjimas ir vertinimas**

1. Pasiūlymus nagrinėja ir vertina Pirkimo komisija arba Pirkimų organizatorius.
2. Perkančioji organizacija gali prašyti, kad tiekėjas (rangovas) paaiškintų savo pasiūlymą, tačiau ji negali prašyti, kad tiekėjas (rangovas) pakeistų savo pasiūlymą taip, kad jis iš neatitinkančio reikalavimų taptų atitinkančiu reikalavimus, taip pat negali leisti ar prašyti, kad būtų pakeista pasiūlymo kaina.
3. Perkančioji organizacija privalo prašyti tiekėjo patikslinti, papildyti arba pateikti su pasiūlymu būtinus pateikti dokumentus (tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą), jei jie netikslūs, neišsamūs ar apskritai nepateikti.
4. 79 ir 80 punktuose nurodytiems patikslinimams ir papildymams perkančioji organizacija nustato protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos. Dokumentų tiekėjui nepatikslinus, nepapildžius per nustatytą terminą ar apskritai jų nepateikus, perkančioji organizacija turi pasiūlymą atmesti. Ši nuostata taikoma ir tarptautinės vertės, ir supaprastintiems pirkimams, išskyrus Įstatymo 85 straipsnio 6 dalyje nurodytų pirkimų ir mažos vertės pirkimų atvejus (Įstatymo 28 straipsnio 10 dalis, 39 straipsnio 2 dalies 4 punktas, 85 straipsnio 1 dalis). Pasiūlymai nagrinėjami tikslu nustatyti, ar jie atitinka keliamus reikalavimus.
5. Pasiūlymas turi būti atmetamas jeigu:
	1. tiekėjas neatitiko minimalių kvalifikacijos reikalavimų;
	2. jeigu tiekėjas perkančiajai organizacijai prašant, per nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų ar reikiamų duomenų
	3. pasiūlymas neatitiko pirkimo dokumentuose nustatytų reikalavimų;
	4. buvo pasiūlyta neįprastai maža kaina ir tiekėjas perkančiosios organizacijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
	5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

Išimtis galima taikyti tik esant pagrįstoms aplinkybėms ir motyvuotam raštiškam pagrindimui, kad dalyvių pasiūlytos kainos yra priimtinos perkančiajai organizacijai.(pvz. rinkos kainos pirkimo procedūrų metu padidėjo, infliacijos įtaka kainai, pasikeitę mokesčiai ir pan.).

* 1. pasiūlymas pateiktas be saugaus elektroninio parašo, kai jo buvo reikalauta.
1. Jeigu pateiktame pasiūlyme nurodyta prekių, paslaugų ar darbų kaina yra neįprastai maža, perkančioji organizacija privalo raštu pareikalauti, kad dalyvis pagrįstų siūlomą kainą, o jeigu dalyvis nepateikia tinkamų kainos pagrįstumo įrodymų, pasiūlymas yra atmetamas.
2. Neįprastai maža kaina (derybų atveju – galutinė kaina) laikoma kaina, kuri atitinka vieną (arba kelis) iš šių kriterijų:
	1. Yra 15 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį;
	2. Yra 30 ir daugiau procentų mažesnė nuo suplanuotų viešajam pirkimui skirtų lėšų.

Perkančioji organizacija Tiekėjui nepateikus tinkamų kainos (derybų atveju –galutinės kainos)pagrįstumo įrodymų, privalo pasiūlymą atmesti.

1. Perkančioji organizacija vykdydama mažos vertės pirkimus, neprivalo taikyti reikalavimų susijusių su neįprastai maža pasiūlyta kaina
2. Atmetus pasiūlymą, apie tai nurodant atmetimo priežastis, pasiūlymą pateikusiam tiekėjui turi būti pranešta ne vėliau kaip per 3 dienas nuo sprendimo atmesti pasiūlymą priėmimo dienos.
3. Dėl Taisyklėse nurodytų priežasčių neatmesti pasiūlymai vertinami remiantis vienu iš šių kriterijų:
* ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu perkančiajai organizacijai naudingiausią pasiūlymą, išrinktą pagal pirkimo dokumentuose nustatytus kriterijus, susijusius su pirkimo objektu, – paprastai kokybės, kainos, techninių privalumų, estetinių ir funkcinių charakteristikų, energijos vartojimo efektyvumo, aplinkos apsaugos charakteristikų, eksploatavimo išlaidų, efektyvumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko. Pasiūlymų vertinimo kriterijais negalima pasirinkti tiekėjų kvalifikacijos kriterijų; Tais atvejais kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis.
* mažiausios kainos.
* vykdant projekto konkursą ar perkant meno, kultūros paslaugas, pateikti pasiūlymai gali būti vertinami pagal perkančiosios organizacijos nustatytus su pirkimo objektu susijusius kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi
1. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu jis neatmestas pagal Taisyklių nuostatas.
2. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras jeigu:
3. atsiranda aplinkybių, kurių nebuvo galima numatyti (perkamos prekės, paslaugos ar darbai tapo nereikalingi; nėra lėšų jiems apmokėti, yra kitų nenumatytų aplinkybių) . Ši teisė turi būti įvardinta pirkimo dokumentuose;
4. pasiūlytos per didelės Bendrovei nepriimtinos kainos.

**XII. Pirkimo sutartis**

1. Komisija ar Pirkimo organizatorius, įvykdęs pirkimo procedūras, parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis, arba suderina tiekėjo pateiktą pagal pirkimo dokumentuose nurodytas sutarties pagrindines sąlygas sutarties projektą. Prieš pasirašant sutarties projektą suderina bendrovėje nustatyta tvarka ir organizuoja sutarties pasirašymą.
2. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Tiekėjas sudaryti pirkimo sutarties gali būti kviečiamas raštu (išskyrus atvejus, kai apklausa vykdoma žodžiu). Kvietime sudaryti pirkimo sutartį, nurodomas laikas, iki kada reikia atvykti sudaryti pirkimo sutarties.
3. Pirkimo sutartis turi būti sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas. Sutarties sudarymo atidėjimo terminas yra 15 dienų laikotarpis, kuris prasideda nuo pranešimo apie sprendimą sudaryti sutartį išsiuntimo iš perkančiosios organizacijos suinteresuotiems kandidatams ir suinteresuotiems dalyviams dienos ir kurio metu negali būti sudaroma pirkimo sutartis. Atidėjimo terminas gali būti netaikomas:
4. kai pagrindinė pirkimo sutartis sudaroma preliminariosios sutarties pagrindu arba taikant dinaminę pirkimo sistemą;
5. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

3) mažos vertės pirkimams.

1. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, tai perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:
	* 1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;
		2. tiekėjas neatvyksta sudaryti pirkimo sutarties iki perkančiosios organizacijos nurodyto laiko;
		3. tiekėjas atsisako sudaryti pirkimo sutartį pirkimo dokumentuose nustatytomis sąlygomis,
		4. ūkio subjektų grupė, kurios pasiūlymas pripažintas geriausiu, neįgijo perkančiosios organizacijos reikalaujamos teisinės formos.
		5. tiekėjo pateikta Viešųjų pirkimų įstatymo 24 straipsnio 2 dalies 5 punkte nurodyta deklaracija yra melaginga.
2. Sudarant pirkimo sutartį negali būti keičiama laimėjusio tiekėjo pasiūlymo kaina ar derybų protokole užfiksuota galutinė derybų kaina ir pirkimo dokumentuose bei pasiūlyme nustatytos sąlygos.
3. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, gali būti nustatyta:
	1. pirkimo sutarties šalių teisės ir pareigos;
	2. perkamos prekės, paslaugos ar darbai, jeigu įmanoma, – tikslūs jų kiekiai;
	3. kaina arba kainodaros taisyklės,nustatytos pagal Lietuvos Respublikos Vyriausybės arba jos įgaliotos institucijos patvirtintą metodiką;
	4. atsiskaitymų ir mokėjimo tvarka;
	5. prievolių įvykdymo terminai;
	6. prievolių įvykdymo užtikrinimas;
	7. ginčų sprendimo tvarka;
	8. pirkimo sutarties nutraukimo tvarka;
	9. pirkimo sutarties galiojimas;
	10. jeigu sudaroma preliminarioji sutartis – jai būdingos nuostatos.
4. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 3000 EUR be PVM ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais.
5. Perkančioji organizacija, atlikusi pirkimą pagal šias taisykles ir vadovaudamasi Viešųjų pirkimų įstatymu, gali sudaryti preliminariąją sutartį ne ilgesniam kaip 3 metų laikotarpiui.
6. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas.

Viešųjų pirkimų tarnybos sutikimo nereikalaujama, kai

- atlikus supaprastintą pirkimą sudarytos sutarties vertė yra mažesnė kaip 3 000 EUR) be PVM.

**-** pirkimo sutartis sudaryta atlikus mažos vertės pirkimus:

XIII. SUPAPRASTINTAS ATVIRAS KONKURSAS

1. Vykdant supaprastintą atvirą konkursą, dalyvių skaičius neribojamas. Apie pirkimą skelbiama Viešųjų pirkimų įstatyme ir Taisyklių 24 straipsnyje nustatyta tvarka.
2. Supaprastintame atvirame konkurse derybos tarp perkančiosios organizacijos ir dalyvių yra draudžiamos.
3. Pasiūlymų pateikimo terminas negali būti trumpesnis kaip 7 darbo dienos nuo skelbimo apie supaprastintą pirkimą paskelbimo CVP IS, mažos vertės pirkimo atveju – 3 darbo dienos nuo paskelbimo CVP IS dienos.
4. Perkant teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingas ir kitas panašaus pobūdžio paslaugas, pateikti pasiūlymai gali būti vertinami ir kitais vertinimo kriterijais, nei ekonomiškai naudingiausias pasiūlymas ar mažiausia kaina.
5. Atviras konkursas laikomas įvykusiu, jei yra gautas bent vienas nustatytus reikalavimus atitinkantis pasiūlymas. Supaprastintas atviras konkursas laikomas baigtu LR viešųjų pirkimų įstatymo 7 straipsnyje nustatytais atvejais.

XIV. SUPAPRASTINTAS Ribotas konkursas

1. Ribotas konkursas vykdomas dviem etapais:
2. šiose Taisyklėse nustatyta tvarka skelbiama apie supaprastintą pirkimą ir remiantis paskelbtais kvalifikacijos kriterijais atrenkami tie kandidatai, kurie bus kviečiami pateikti pasiūlymus;
3. vadovaudamasi pirkimo dokumentuose nustatytomis sąlygomis, nagrinėja, vertina ir palygina pakviestų dalyvių pateiktus pasiūlymus.
4. Supaprastintame ribotame konkurse derybos tarp perkančiosios organizacijos ir tiekėjų draudžiamos.
5. Perkančioji organizacija skelbime apie supaprastintą pirkimą nustato, kiek mažiausiai kandidatų bus pakviesta pateikti pasiūlymus ir kokie yra kandidatų kvalifikacinės atrankos kriterijai ir tvarka. Kviečiamų kandidatų skaičius negali būti mažesnis kaip 3.
6. Perkančioji organizacija, nustatydama atrenkamų kandidatų skaičių, kvalifikacinės atrankos kriterijus ir tvarką, privalo laikytis šių reikalavimų:
7. turi būti užtikrinta reali konkurencija, kvalifikacinės atrankos kriterijai turi būti aiškūs ir nediskriminuojantys;
8. kvalifikacinė atranka turi būti atliekama tik iš tų kandidatų, kurie atitinka perkančiosios organizacijos nustatytus minimalius kvalifikacijos reikalavimus.
9. pateikti pasiūlymus turi būti pakviesta ne mažiau kandidatų, negu perkančiosios organizacijos nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, perkančioji organizacija pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.
10. konkurso metu perkančioji organizacija negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.
11. Pasiūlymų pateikimo terminas negali būti trumpesnis kaip 7 darbo dienos nuo kvietimų pateikti pasiūlymus išsiuntimo tiekėjams dienos.

XV. SUPAPRASTINTOS SKELBIAMOS DERYBOS

1. Apie pirkimą skelbiamų derybų būdu skelbiama šių Taisyklių nustatyta tvarka.
2. Skelbiamų derybų atveju dalyvių pateikti pasiūlymai yra laikomi pirminiais pasiūlymais skelbiamoms deryboms. Pirminis skelbiamoms deryboms pateiktas pasiūlymas gali būti atmetamas esant Taisyklių 80 straipsnyje nurodytais atvejais. Dėl pirminių pasiūlymų su dalyviais gali būti vykdomos derybos. Į derybas kviečiami ne mažiau kaip 3 mažiausias kainas pasiūlę dalyviai iš visų dalyvių, kurių pirminiai pasiūlymai nėra atmesti. Jei derybos dėl pirminių pasiūlymų nevykdomos, dalyvių pirminiai pasiūlymai yra laikomi galutiniais pasiūlymais skelbiamoms deryboms, kurie vertinami ir tarpusavyje palyginami vadovaujantis pagal pirkimo dokumentuose nurodytą pasiūlymų vertinimo kriterijus ir sąlygas.
3. Pirkimo dokumentuose papildomai (neapsiribojant šio skyriaus nuostatomis) gali būti aprašytos derybų dėl pirminių pasiūlymų procedūros. Derybų procedūra vyksta (jei derybos vykdomos) laikantis šių reikalavimų:
4. tretiesiems asmenims perkančioji organizacija negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;
5. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informaciją perkančioji organizacija neturi diskriminuoti vienų tiekėjų kitų naudai;
6. tiekėjai kviečiami derėtis pagal pasiūlymų pateikimo eiliškumą;
7. derybos vykdomos konfidencialiai, tai yra, su kiekvienu dalyviu derybos vykdomos atskirai;
8. derybas vykdo Komisija su tam įgaliojimus turinčiu dalyvio atstovu (atstovais);
9. derybų metu Komisija turi teisę derėtis dėl pasiūlymo kainos ir kitų būsimos pirkimo sutarties sąlygų;
10. derybų metu Komisija surašo derybų protokolą, kurį pasirašo derybose dalyvavusios Komisijos nariai ir dalyvio atstovas (atstovai). Derybų protokolą šalys pasirašo ne vėliau kaip kitą darbo dieną įvykus deryboms dėl pirminio pasiūlymo;
11. derybos gali būti vykdomos apsikeičiant šalių įgaliotų atstovų (Komisijos pirmininko ir tiekėjo vadovo ar kito jo įgalioto asmens) pasirašytais derybiniais raštais.
12. Dalyvio pirminis pasiūlymas, kiek jis nebuvo pakeistas derybų metu (tai nustatoma pagal Komisijos su dalyviu (jo atstovu/atstovais) pasirašytą derybų protokolą arba vadovaujantis šalių pasirašytais derybiniais raštais, laikomas galutiniu pasiūlymu supaprastintoms skelbiamoms deryboms. Galutinis pasiūlymas (pasiūlymai) atmetamas (atmetami), jei dalyvis pasiūlė per didelę, Bendrovei nepriimtiną kainą.

XVI. SUPAPRASTINTOS NESKELBIAMOS DERYBOS

1. Supaprastintos neskelbiamos derybos gali būti vykdomos esant bent vienai iš šių sąlygų:
	1. kai, vykdant pirkimą, apie kurį buvo viešai skelbta, nebuvo gauta nė vieno pasiūlymo;
	2. kai, vykdant pirkimą, apie kurį buvo viešai skelbta, visi gauti pasiūlymai neatitiko nustatytų reikalavimų arba buvo pasiūlytos per didelės perkančiajai organizacijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus;
	3. dėl įvykių, kurių perkančioji organizacija negalėjo numatyti iš anksto, būtina skubiai įsigyti reikalingų prekių, paslaugų ar darbų;
	4. vykdomi mažos vertės pirkimai,
	5. kai prekes, paslaugas ar darbus dėl techninių, meninių ar kitų objektyvių priežasčių gali suteikti ar atlikti tik konkretus tiekėjas;
	6. perkančioji organizacija pagal ankstesnę sutartį iš tam tikro tiekėjo pirko prekių ar paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugiomis, ir jeigu ankstesnieji pirkimai buvo efektyvūs, iš esmės nesikeičia prekių ir paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jei papildomai perkamų prekių ir paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;
	7. kai prekės ir paslaugos perkamos naudojant reprezentacinėms išlaidoms skirtas lėšas;
	8. kai perkamos perkančiosios organizacijos darbuotojų mokymo paslaugos, reklamos ar informacijos sklaidos paslaugos, teisinės-konsultacinės paslaugos, laikraščių, žurnalų ir kitų periodinių leidinių prenumeratos paslaugos, pašto paslaugos, archyvų ir bibliotekų dokumentai, licencijos naudotis informacinėmis bazėmis ir/ar programine įranga, keleivių pervežimo oro, sausumos ir vandens transportu paslaugos, viešbučių ir restoranų (maitinimo įstaigų) paslaugos, geriamojo vandens, nuotekų, nuotekų dumblo, grunto sudėties, savybių ir kokybės nustatymo bei kitos panašios paslaugos;
	9. prekių biržoje perkamos kotiruojamos prekės;
	10. jeigu ypač palankiomis sąlygomis prekės perkamos iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;
	11. prekės perkamos iš valstybės rezervo;
	12. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugas;
	13. perkamos ekspertų komisijų, komitetų, tarybų narių teikiamos nematerialaus pobūdžio (intelektualinės) paslaugos;
	14. kai egzistuoja trumpalaikės aplinkybės, suteikiančios galimybę reikalingas prekes ar paslaugas įsigyti už mažesnę nei rinkos kaina;
	15. kai perkamos valstybinių monopolininkų parduodamos prekės ir teikiamos paslaugos;
	16. perkant prekes ir/ar paslaugas, kai pirkimo išdavoje su tiekėju sudaroma autorinė sutartis;
	17. išlaidos susijusios su dalyvavimu parodose (parodų bilietai, parodų dalyvių mokesčiai, ekspozicijas vietos nuoma ir kitos išlaidos);
	18. kai perkamos techninio projekto, darbo projekto ar techninio darbo projekto autorinės priežiūros paslaugos;
	19. dėl aplinkybių, kurių nebuvo galima numatyti, paaiškėjo, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;
	20. iš esamo tiekėjo perkamos naujos paslaugos ar darbai, tokie pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.
2. Neskelbiamų derybų būdu paslaugos ir darbai gali būti perkami po projekto konkurso iš konkurso laimėtojo arba vieno iš jų. Pastaruoju atveju į derybas kviečiami visi laimėtojai.
3. Kai pasiūlymą pateikti kviečiamas vienas tiekėjas, jo kvalifikacija gali būti netikrinama.
4. Nustatytas pasiūlymų pateikimo terminas turi būti pakankamas tam , kad konkrečiu atveju tiekėjas galėtų parengti ir pateikti pasiūlymą.
5. Vykdant neskelbiamas derybas Perkančioji organizacija kviečia jos pasirinktą tiekėją (rangovą), (tiekėjus (rangovus), kad šis (šie) pateiktų pasiūlymą (pasiūlymus), dėl kurių turinio Perkančioji organizacija su tiekėjais (rangovais) vykdo derybas, kurios gali būti protokoluojamos. Laimėtoju pripažįstamas tas tiekėjas (rangovas), kuris Bendrovei pateikė naudingiausią pasiūlymą.
6. Dalyvio gali būti nereikalaujama pateikti galutinio pasiūlymo-dalyvio galutinis pasiūlymas laikomas pirminis dalyvio pasiūlymas, kiek jis nebuvo pakeistas derybų metu.

XVII. TIEKĖJŲ APKLAUSA

1. Tiekėjų apklausos būdu gali būti vykdomi tik mažos vertės pirkimai. Mažos vertės pirkimai gali būti vykdomi ir kitais Taisyklėse numatytais pirkimo būdais.
2. Bendrovė mažos vertės pirkimą gali vykdyti esant šiems atvejams:
3. prekių ar paslaugų pirkimo vertė yra mažesnė kaip 58 000 EUR (be pridėtinės vertės mokesčio), o darbų vertė mažesnė kaip 145 000 EUR (be pridėtinės vertės mokesčio);
4. perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai numatoma sudaryti atskirą pirkimo sutartį ir kuri yra ne didesnė kaip 10 procentų bendros visų pirkimo dalių vertės perkant panašias prekes ir paslaugas ir ne didesnė kaip 1,5 procento bendros visų pirkimo dalių vertės perkant darbus.
5. Mažos vertės pirkimus vykdo pirkimų organizatoriai arba generalinio direktoriaus įsakymu paskirta pirkimo komisija.
6. Vykdant pirkimą tiekėjų apklausos būdu tiekėjų kvalifikacija gali būti netikrinama.
7. Apie pirkimą, atliekamą tiekėjų apklausos būdu, viešai neskelbiama.
8. Pasiūlymų pateikimo forma ir sąlygos pateikiamos pirkimo dokumentuose. Perkant prekes, paslaugas ar darbus, privaloma nustatyti ne trumpesnį, kaip 7 darbo dienų nuo kvietimo išsiuntimo iki pasiūlymų pateikimo termino.
9. Mažos vertės pirkimo formos:
10. pirkimas vykdant apklausą žodžiu;
11. apklausos vykdymas raštu;
12. Siekiant nustatyti tiekėją, su kuriuo bus sudaroma pirkimo sutartis, pirkimų organizatorius arba Komisija pasirenka vieną iš šių Taisyklių 123 straipsnyje nustatytų pirkimo formų.
13. Pirkimas vykdant apklausą žodžiu gali būti vykdomas, jeigu numatomos vienos sutarties tos pačios rūšies perkamų prekių, paslaugų ar darbų vertė yra ne didesnė kaip 3000 EUR be PVM. Tos pačios rūšies prekių ar paslaugų pirkimas žodžiu, kai vienos pirkimo sutarties kaina yra nuo 500 EUR be PVM iki 3000 EUR be PVM, galimas tik tiekėjams pateikus pasiūlymą raštu, faksu ar elektroniniu paštu. Šie tiekėjų pasiūlymai pridedami prie tiekėjų apklausos pažymos ar pirkimo komisijos protokolo. Apklausti reikia ne mažiau kaip 3 tiekėjus, tačiau apklausa bus laikoma įvykusia, jeigu yra bent vienas tinkamas Perkančiajai organizacijai pasiūlymas.
14. Pirkimas vykdant apklausą raštu gali būti vykdomas, jeigu numatomos tos pačios rūšies prekių ar paslaugų pirkimo vertė yra ne didesnė kaip 58 000 EUR be PVM, o darbų vienam objektui pirkimo vertė yra ne didesnė kaip 145 000 EUR be PVM.
15. Apklausiant raštu kvietimai pateikti pasiūlymus tiekėjams pateikiami paštu, faksu arba elektroniniu paštu, CVP IS. Apklausti reikia ne mažiau kaip 3 tiekėjus, tačiau apklausa bus laikoma įvykusia, jeigu yra bent vienas tinkamas Perkančiajai organizacijai pasiūlymas.
16. Vykdant pirkimą tiekėjų apklausos būdu, kai tiekėjų apklausa atliekama rašytine forma, tiekėjui (tiekėjams) pateikiamuose pirkimo dokumentuose nurodoma ši informacija:
	1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;
	2. informacija, ar leidžiama pateikti pasiūlymus parduoti tik dalį prekių, darbų ar paslaugų, šios dalies (dalių) apibūdinimas;
	3. specialieji reikalavimai (techninė specifikacija) pirkimo objektui;
	4. pasiūlymų vertinimo kriterijai ir sąlygos;
	5. informacija, kaip turi būti apskaičiuota ir išreikšta pasiūlymuose nurodoma kaina, informacija, kad pasiūlymo kainą turi būti įskaityti visi mokesčiai, nuoroda, kad kaina turi būti nurodoma litais;
	6. pasiūlymų galiojimo užtikrinimo ir pirkimo sutarties įvykdymo užtikrinimo, jei jie bus taikomi, reikalavimai;
	7. pasiūlymų pateikimo terminas, vieta ir būdas;
	8. data, iki kada turi galioti pasiūlymas, arba laikotarpis, kurį turi galioti pasiūlymas;
	9. perkančiosios organizacijos pirkimo organizatoriaus arba pirkimo komisijos narių (vieno ar kelių; jei pirkimą atlieka komisija), kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, adresai, telefonų ir faksų numeriai;
17. Vykdant pirkimą tiekėjų apklausos būdu, kai tiekėjų apklausa atliekama rašytine forma, pasiūlymus galima pateikti raštu (siunčiant paštu ar įteikiant raštą perkančiai organizacijai), faksu, elektroniniu paštu arba naudojantis CVP IS priemonėmis (elektroninis pirkimas).
18. Vykdant apklausą raštu tikslu sumažinti pasiūlytą kainą galimos derybos su tiekėju, kuris pasiūlė mažiausią kainą, surašant derybų protokolą. Galutiniu tiekėjo (rangovo) pasiūlymu yra derybų protokolas(ai) ar pirminis pasiūlymas, jeigu jis buvo nepakeistas derybų metu.
19. Vykdant pirkimą tiekėjų apklausos būdu, sprendimas dėl tiekėjo pasirinkimo gali būti priimtas išanalizavus bei įvertinus ir vieno tiekėjo pasiūlymą, jei galioja kuri nors viena iš žemiau nurodytų sąlygų:
	1. kai prekes, paslaugas ar darbus dėl techninių, meninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos;
	2. perkančioji organizacija pagal ankstesnę sutartį iš tam tikro tiekėjo pirko prekių ar paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugiomis, ir jeigu ankstesnieji pirkimai buvo efektyvūs, iš esmės nesikeičia prekių ir paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jei papildomai perkamų prekių ir paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;
	3. kai prekės ir paslaugos perkamos naudojant reprezentacinėms išlaidoms skirtas lėšas;
	4. kai perkamos perkančiosios organizacijos darbuotojų mokymo paslaugos, reklamos ar informacijos sklaidos paslaugos, teisinės-konsultacinės paslaugos, laikraščių, žurnalų ir kitų periodinių leidinių prenumeratos paslaugos, pašto paslaugos, archyvų ir bibliotekų dokumentai, licencijos naudotis informacinėmis bazėmis ir/ar programine įranga, keleivių pervežimo oro, sausumos ir vandens transportu paslaugos, viešbučių ir restoranų (maitinimo įstaigų) paslaugos, geriamojo vandens, nuotekų, nuotekų dumblo, grunto sudėties, savybių ir kokybės nustatymo bei kitos panašios paslaugos;
	5. prekių biržoje perkamos kotiruojamos prekės;
	6. jeigu ypač palankiomis sąlygomis prekės perkamos iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;
	7. prekės perkamos iš valstybės rezervo;
	8. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugas;
	9. perkamos ekspertų, komisijų, komitetų, tarybų narių teikiamos nematerialaus pobūdžio (intelektualinės) paslaugos;
	10. kai egzistuoja trumpalaikės aplinkybės, suteikiančios galimybę reikalingas prekes ar paslaugas įsigyti už mažesnę nei rinkos kaina;
	11. kai perkamos darbuotojų sveikatos priežiūros paslaugos (pažymų, įvykus nelaimingiems atsitikimams gavimas iš tos sveikatos priežiūros centro, kuriame buvo suteikta pirmoji medicininė pagalba, darbuotojų sveikatos medicininiai patikrinimai, darbuotojų skiepijimo paslaugos ir pan.) bei medikamentai, skirti pirmajai pagalbai suteikti;
	12. kai perkamos valstybinių monopolininkų parduodamos prekės ir teikiamos paslaugos;
	13. perkant prekes ir/ar paslaugas, kai pirkimo išdavoje su tiekėju sudaroma autorinė sutartis;
	14. išlaidos susijusios su dalyvavimu parodose (parodų bilietai, parodų dalyvių mokesčiai, ekspozicijas vietos nuoma ir kitos išlaidos);
	15. kai perkamos techninio projekto, darbo projekto ar techninio darbo projekto autorinės priežiūros paslaugos;
	16. dėl aplinkybių, kurių nebuvo galima numatyti, paaiškėjo, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;
	17. iš esamo tiekėjo perkamos naujos paslaugos ar darbai, tokie pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.
	18. Kai tos pačios rūšies prekių ar paslaugų pirkimo vertė ne didesnė kaip 500 EUR be PVM.
20. Apklausiant vieną tiekėją gali būti perkamos prekės ar paslaugos, kai pirkimas yra skubus. Pirkimas laikomas skubiu šiais atvejais:
21. avarinė situacija, kuriai esant perkančioji organizacija negali užtikrinti vandens tiekimo ir/ar nuotekų tvarkymo paslaugų teikimo vartotojams (abonementams) ar kitaip negali užtikrinti skubaus viešųjų paslaugų teikimo, jų apskaitos, ir panašūs atvejai;
22. kai pirkimą reikia atlikti itin skubiai dėl valstybės institucijų ar kitų perkančiąją organizaciją ir/ar jos veiklą kontroliuojančių įstaigų teisėtų nurodymų ir/ar reikalavimų ir kai tokį pirkimą atlikti pagal Taisykles nėra pakankamai laiko;
23. netikėtos aplinkybės, dėl kurių reikia skubiai nupirkti prekių, paslaugų ar darbų, ir pirkimą atlikti pagal Taisykles nėra pakankamai laiko
24. Dalyvių pateikti pasiūlymai nagrinėjami ir vertinami vadovaujantis pirkimo dokumentuose nurodytu arba žodžiu tiekėjui (tiekėjams) perduotu (praneštu) pasiūlymų vertinimo kriterijumi ir sąlygomis.
25. Sprendimas dėl kiekvieno pirkimo įforminamas tiekėjų apklausos pažyma, o pirkimo komisijos - protokolu. Apklausos pažyma gali būti nepildoma, kai pirkimo vertė mažesnė nei 500EUR. Šiuo atveju pirkimas dokumentuojamas tiek, kiek to reikalauja buhalterinės apskaitos tvarkymą reglamentuojantys teisės aktai – tai yra, PVM sąskaitoje faktūroje, sąskaitoje – faktūroje ar kitame buhalterinės apskaitos dokumente.

**XVIII. Ataskaitų teikimas**

1. Ataskaita apie atliktus supaprastintus pirkimus teikiama Viešųjų pirkimų tarnybai VPĮ ir kitų norminių teisės aktų nustatyta tvarka.

XIX. Ginčų nagrinėjimo tvarka

1. Ginčų nagrinėjimas, žalos atlyginimas, pirkimo sutarties pripažinimas negaliojančia, Europos Bendrijos teisės pažeidimų nagrinėjimas atliekamas vadovaujantis Viešųjų pirkimų įstatymo V skyriaus nuostatomis.

# Taisyklių priedas Nr. 1

**TIEKĖJŲ APKLAUSOS PAŽYMA**

**Pirkimo objekto pavadinimas ir trumpas aprašymas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pirkimo objekto kodas pagal BVPŽ** \_\_\_\_\_\_\_\_\_\_\_\_\_\_ **Pirkimo būdas**\_\_\_\_\_\_\_\_\_\_\_\_\_\_\_\_\_\_\_\_\_\_

(raštu, žodžiu)

**Apklausti tiekėjai:**

|  |  |  |  |
| --- | --- | --- | --- |
| Eil.Nr. | Pavadinimas | Adresas, telefonas, faksas ir pan. (jei žinoma) | Siūlymą pateikusio asmens pareigos, vardas, pavardė (jei žinoma) |
|  |  |  |  |
|  |  |  |  |
|  |  |  |  |

**Pasiūlymų pateikimo terminas:**

(data)

**Tiekėjų siūlymai:**

|  |  |  |  |  |
| --- | --- | --- | --- | --- |
| Eil.Nr. | Tiekėjo pavadinimas | Pasiūlymo data | Pasiūlymo charakteristikos (nurodyti konkrečias) | Informacijos šaltinis (pvz.rašto data ir numeris, telefono Nr.,  pranešimas internetiniu adresu [www.cvpp.lt](http://www.cvpp.lt/), reklaminisbukletas, ir kt.) |
| Kiekis (mato vnt.) | Vieneto kaina | Suma | Kita |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Tinkamiausiu pripažintas tiekėjas:**

(tiekėjo pavadinimas ir pasiūlymo numeris)

**Sprendimo pasirinkti tiekėjus bei pirkimo laimėtoją motyvai, kitos su tiekėjų apklausa susijusios aplinkybės\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pirkimų organizatorius**:

(pareigos) (Parašas) (Vardas, pavardė)

201 ­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SPRENDIMĄ TVIRTINU:-----------------------------------------------------------**

**direktorius**

(Parašas) (Vardas, pavardė)

201 \_\_\_\_\_\_\_\_\_\_\_\_\_\_\_\_\_\_\_\_